Utdelingen var todelt og begge utdelingene ble overført på NRK1. Silje Nordnes og Sandeep Singh ledet den første delen hvor syv priser ble delt ut under en sending fra det nye Nasjonalmuseet i Oslo fredag 16. april. Tarjei Strøm ledet den andre delen hvor det ble vist innslag av utdelingen av 19 priser fra ulike lokasjoner. Åtte av prisene ble delt ut på forhånd i ulike NRK-programmer i uken før selve hovedutdelingene. På grunn av Koronaviruspandemien ble utdelingene gjennomført uten publikum tilstede, men med opptredener av ulike artister.